JY LEES NOU 10-minuut-etes vir die somer + nóg vinnige poedings
Almal moet 'n betroubare resep hê wat jy kan maak wanneer jy nie tyd het vir kook nie. Só bly jy weg van 'n verveelige pakkie "2-minute-noodles"!
Almal moet 'n betroubare resep hê vir daardie dae wat die tyd vir kook jou inhaal. Soms is jou dag propvol, en is daar bloot nie tyd vir voor die stoof staan nie. Só bly jy weg van 'n vervelige pakkie noodles... Hier is my staatmaker-resepte vir 'n ete-binne-10-minute-op-'n-somersdag:
Klits eiers en melk in 'n bak en geur met sout en peper. Verhit 'n pan met olyfolie en voeg pampoenpitte by. Braai tot pampoenpitte bars geluide maak en verwyder van hitte.
In 'n mikrogolf-bestande-bakkie, plaas spinasie, pampoenpitte en fetakaas. Giet eiermengsel oor totdat die bakkie amper vol is. Plaas bakkie in die mikrogoloond vir 1:30 - 2 minute. Sit quiche dadelik voor met ekstra swart peper. Wenk: Vir iets met meer gewig kan jy altyd gaar hoender by jou spinasie-mengsel voeg.
Verhit 'n pan met olyfolie oor 'n medium hitte. Plaas ui, murgpampoentjies en botterskorsie in die pan. Braai groente tot sag. Voeg tamaties en tiemie by, geur met sout en peper. Braai verder tot tamatie se vel bars en skep uit op 'n bord. Gebruik dieselfde pan en smelt botter daarin. Braai brood snytjies aan albei kante in die pan tot goudbruin. Plaas brood op opdien bord met warm groente bo-op. Sit voor met balsemasyn of bloukaas.
Hier's nog lekker vinnige resepte op SARIE.com (van Barbara Joubert & Herman Lensing):